“CTBC Bank” จ่อซื้อหุ้น LHFG เพิ่ม ดันสัดส่วนถือเฉียด 47%
ผถห.ใหญ่ LHFG "เพียงใจ หาญพาณิชย์-ไพโรจน์ ไพศาลศรีสมสุข" เตรียมขายหุ้นให้ "CTBC Bank" ไต้หวัน สัดส่วน 10.99% หนุนสัดส่วนถือ 46.607%
ผถห.ใหญ่ LHFG "เพียงใจ หาญพาณิชย์-ไพโรจน์ ไพศาลศรีสมสุข" เตรียมขายหุ้นให้ "CTBC Bank" ไต้หวัน สัดส่วน 10.99% หนุนสัดส่วนถือ 46.607%
4 มิ.ย. 2564

บริษัท แอล เอช ไฟแนนซ์เชียล กรุ๊ป จำกัด (มหาชน) หรือ LHFG ระบุว่า ตามที่บริษัทฯ แจ้งให้ทราบว่า CTBC Bank Company Limited (“CTBC”) มีความประสงค์จะซื้อหุ้นจากนางสาวเพียงใจ หาญพาณิชย์ และนายไพโรจน์ ไพศาลศรีสมสุข รวมร้อยละ 10.99 ของจำนวนหุ้นที่มีสิทธิออกเสียงและจำหน่ายได้แล้วทั้งหมดเป็นเงินประมาณ 4.2 พันล้านบาท และเมื่อการซื้อหุ้นสำเร็จจะทำให้ CTBC ถือหุ้นของบริษัทรวมทั้งสิ้นประมาณร้อยละ 46.607 ของจำนวนหุ้นที่มีสิทธิออกเสียงและจำหน่ายได้แล้วทั้งหมด และการซื้อหุ้นดังกล่าวจะดำเนินการเมื่อได้รับอนุญาตจากทางการไต้หวันและธนาคารแห่งประเทศไทยนั้น
ทั้งนี้ บริษัทแจ้งให้ทราบว่าปัจจุบันอยู่ระหว่างการพิจารณาของทางการไต้หวัน ทั้งนี้หากมีความคืบหน้าจะแจ้งให้ทราบต่อไป
สำหรับโครงสร้างผู้ถือหุ้นใหญ่อันดับที่ 1-5 มีดังนี้
(ภาพรวมข้อมูลผู้ถือหุ้น ณ วันที่ 06/05/2564)